พม่าเตรียมขึ้นเงินเดือนข้าราชการ 380 เปอร์เซ็นต์
เจ้าหน้าที่ระดับสูงจากกระทรวงต่างๆของพม่าในเนปีดอว์ ได้แจ้งให้กับข้าราชการว่า รัฐบาลเตรียมอนุมัติขึ้นเงินเดือนอย่างน้อย 380 เปอร์เซ็นต์ให้กับข้าราชการในเดือนเมษายนที่จะถึงนี้ ขณะที่เงินเดือนของข้าราชการทั่วไปอยู่ที่ 21 000 จั๊ต (745 บาท) เท่านั้น และหากมีการขึ้นเงินเดือนจริง ข้าราชการระดับล่างอาจได้รับเงินเดือนจำนวน 100000 จั๊ต (ราว 3546) ต่อเดือนแหล่งข่าวรายงานว่า เงินเดือนของข้าราชการในกระทรวงกลาโหมนั้นอาจขึ้นสูงถึง 520 เปอร์เซ็นต์ ทั้งนี้ ได้เกิดกระแสข่าวลือเกี่ยวกับการขึ้นเงินเดือนข้าราชการนับตั้งแต่กลางเดือน กุมภาพันธ์ที่ผ่านมา เป็นผลให้ราคาสินค้าขยับขึ้นตามไปด้วย ด้านเจ้าหน้าที่พม่ากล่าวถึงในเรื่องนี้ว่า รัฐบาลพม่ามีแผนที่จะให้เงินเดือนของข้าราชการในประเทศเท่ากันกับประเทศใน ภูมิภาคอาเซียน เพื่อให้สอดคล้องกับมาตรฐานของอาเซียนอย่างไรก็ดี ผู้สังเกตการณ์ชาวพม่าตั้งข้อสังเกตและแสดงความคิดเห็นเกี่ยวกับเรื่องนี้ ว่า เงินเดือนของประชาชนในภูมิภาคอาเซียนเองก็ยังคงมีช่องว่างที่ห่างไกลกันอยู่ มาก ขณะที่นักธุรกิจรายหนึ่งกล่าว่ารัฐบาลพม่าชุดปัจจุบันได้เพิ่มเงินเดือนให้กับข้าราชการมาหลายครั้งแล้ว นับตั้งแต่เข้ามามีอำนาจในปี 2531 แต่ทุกครั้งที่รัฐบาลพม่าขึ้นเงินเดือนข้าราชการ ก็มักจะส่งผลกระทบให้เกิดอัตราเงินเฟ้อและสินค้าแพงขึ้น นักธุรกิจคนเดิมยังกล่าวเพิ่มเติมว่า ในปี 2531 อัตราแลกเปลี่ยนเงินอยู่ที่ 25 จั๊ต ต่อ 1 ดอลลาร์ แต่ปัจจุบันกลับอยู่ที่ 1000 จั๊ตต่อ 1 ดอลลาร์อย่างไรก็ตาม แม้พม่าจะมีรายได้จากการขายพลังงานก๊าซและหยกกว่า 5 พันล้านดอลลาร์เมื่อปีที่ผ่านมา แต่พม่าก็ยังเป็นประเทศหนึ่งที่ยากจนที่สุดในโลก โดยประชากรส่วนใหญ่ของพม่ามีรายได้น้อยกว่า 1 ดอลลาร์ นอกจากนี้ รัฐบาลพม่ายังทุ่มงบประมาณในด้านการพัฒนาคุณภาพชีวิตของประชาชนในประเทศน้อย มาก ทั้งในด้านสุขภาพและการศึกษาขณะที่เมื่อเร็วๆนี้ สภาใหม่ของพม่าเห็นชอบให้งบประมาณเกือบ 1 ใน 4 ของงบประมาณทั้งหมดในปีนี้ให้กับกระทรวงกลาโหมของพม่า (Irrawaddy 1 มีนาคม 54)
เจ้าหน้าที่ระดับสูงจากกระทรวงต่างๆของพม่าในเนปีดอว์ ได้แจ้งให้กับข้าราชการว่า รัฐบาลเตรียมอนุมัติขึ้นเงินเดือนอย่างน้อย 380 เปอร์เซ็นต์ให้กับข้าราชการในเดือนเมษายนที่จะถึงนี้
ขึ้นเงินเดือนข้าราชการพม่า,พม่า